Choluteca
<s>Choluteca je grad i općina (municipio) od 164,452 stanovnika na jugu Hondurasa u departmanu Choluteca, čiji je administrativni centar.</s>

<s>Geografija 
Choluteca leži na rijeci Choluteci udaljena oko 20 km zračne linije do Zaljeva Fonseca.</s><s>Od Comayague je udaljena 136 km južno, a od glavnog grada Tegucigalpe 87 km.</s><s>Grad ima najbolje očuvan svoj historijski centar iz kolonijalnih vremena u Hondurasu, izgrađen u ortogonalnom rasporedu.</s>

<s>Klima 
Choluteca ima tropsku klimu, vrlo vruću za sušnog perioda i nešto umjereniju za kišnog perioda od maja do oktobra.</s><s>Tako da temperatura oscilira između 27º - 34 ºC za kišnog do 28º - 40 ºC za sušnog perioda.</s>

<s>Historija 
Prema španjolskim kronikama Cholutecu je osnovao 1534. španjolski kapetan Cristobal de la Cueva pod imenom Villa de Xerez de la Frontera na Choluteci kako bi se prisjetio svog rodnog grada Jerez de la Frontera u Španjolskoj.</s><s>To je zapravo bilo naselje autohtonih indijanaca Chorotega, naroda bliskog Toltecima koji su migrirali u taj kraj iz meksičkog Chiapasa oko 1000. nove ere.</s>

<s>Choluteca je bilo naselje kog su Španjolci željeli zbog bogatstva njegovih rudnika zlata, kog je bilo toliko da je 1585. po nalogu kralja Felipea II imenu grada dodana fraza Y mis Reales Tamarindos (i moj kraljevski Tamarindos) pa je onda odtad glasilo Xerez de la Frontera de Choluteca Y mis Reales Tamarindos.</s><s>To je učinjeno zbog  grumena zlata velikih poput zrna graška sa stabla Tamarinda, iskapanih iz njegovih rudnika.</s>

<s>Kolonijalna Choluteca je podignuta pored rijeke Choluteca, ali je zbog velikih poplava premještena nekoliko kilometara dalje od nje, ali je godinama, zbog demografskog rasta rijeka ponovno našla usred grada.</s><s>Od 1580.</s><s>Choluteca je bila u sastavu grada Tegucigalpe, sve do 28. juna 1825. kad je postala samostalna općina.</s><s>Status grada dobila je 1. oktobra 1845. odlukom honduraškog Nacionalnog kongresa.</s>

<s>Privreda, obrazovanje i transport 
Choluteca je najveći grad na jugu Hondurasa, koji je danas administrativno-trgovačko-uslužni centar poljoprivrednog kraja.</s><s>Grad ima aerodrom (ICAO: MHNC) i kampus univerziteta iz Tegucigalpe – Centro Tecnológico de Danlí.</s><s>Pored grada prolazi Panamerički autoput pa je i velik tranzitni centar.</s>

<s>Izvori</s>

<s>Vanjske veze</s>

<s>Municipio de Choluteca</s>

<s>Gradovi u Hondurasu</s>

